חמאת בוטנים

חמאת בוטנים היא ממרח שעשוי מבוטנים (אגוזי אדמה) קלויים המרוסקים לכדי משחה. הממרח הוא מזין ועתיר קלוריות אך גם אלרגני.

קיימים מתכונים שונים להכנת הממרח המתאימים להכנת חמאת בוטנים חלקה או עם שבבי בוטנים וכן חמאה עם בת-טעם מתוקה או מלוחה.

בארצות הברית ובמדינות אנגלוסקסיות נהוג לאכול כריך חמאת בוטנים וריבה.

מלבד היות חמאת הבוטנים ממרח, היא משמשת למגוון רחב של מאכלים ובעיקר קינוחים.

בישראל משווקות ארבע גרסאות נפוצות של חמאת בוטנים; קלאסית, עם דבש, עם שוקולד ועם שברי בוטנים. חמאת בוטנים נותנת את הטעם העיקרי לחטיף הידוע "במבה" אף כי היא מהווה רק את הציפוי הדק לחטיף העשוי תירס.

== היסטוריה ==
חמאת בוטנים הופיעה לראשונה בתרבויות האצטקים והאינקה, שטחנו בוטנים קלויים לעיסה.

בשנת 1890 הוחל בשווק מסחרי של חמאת בוטנים כתוסף חלבונים לאנשים שלא יכלו ללעוס חלבון ממקור אחר עקב בעיות שיניים.

איש עסקים מסנט לואיס בשם ג'ורג' בייל ייצר ומכר חמאת בוטנים בצורה של חטיף בשנת 1894.<ref></ref> עד 1917, צרכנים אמריקאים השתמשו במוצרי בוטנים בתקופות של קיצוב בשר, עם מבצעים ממשלתיים של " ימי שני ללא בשר " כאשר חמאת בוטנים הייתה בחירה מועדפת.<ref></ref>

דוגמה חדשה יותר לכך היא הפלאמפינאט, מזון מבוסס-בוטנים המשמש לטיפול בתת-תזונה, שנהגה בידי אנדרה בריינד, מדען צרפתי, בשנת 1999. זהו סוג של חמאת בוטנים העשירה בחלבונים ובקלוריות, שמופץ בעטיפות נייר הניתנות להעברה לילדים בבתיהם במקום בתחנות הזנה מיוחדות כמקובל בעבר. ניתן אף לאוכלו בלא כל הכנה ובלא כל אמצעים נוספים. טעמו כשל חמאת-בוטנים מתוקה. פלאמפינאט הוגדר על ידי ארגון הבריאות העולמי בתור מזון-תרפויטי-מוכן-לשימוש (RUTF).

מכונות מוקדמות לייצור חמאת בוטנים פותחו על ידי ג'וזף למברט, שעבד בסנטוריום באטל קריק של ג'ון הארווי קלוג, וד"ר אמברוז שטראוב שקיבל פטנט על מכונה לייצור חמאת בוטנים בשנת 1903.<ref></ref>

כינוי סלנג לחמאת בוטנים במלחמת העולם השנייה היה "חמאת קופים".<ref></ref>

== סוגים ==
בין סוגי חמאת בוטנים הנפוצים נמצאים:
* חמאת בוטנים רגילה, המורכבת ממלח, סוכרים ושמן צמחי מוקשה.<ref name="foodandwine.com"></ref>
* חמאת בוטנים פריכה, הכוללת שברי בוטנים טחונים גס להענקת מרקם נוסף.<ref></ref>
* חמאת בוטנים חלקה, שבה הבוטנים נטחנים בצורה אחידה, אולי בתוספת סירופ תירס ושמן צמחי, ליצירת מרקם סמיך וקרמי כמו חמאה.<ref name="psu"></ref>
* חמאת בוטנים טבעית, המכילה בדרך כלל רק בוטנים ומלח ונמכרת ללא חומרים מתחלבים הקושרים את שמני הבוטנים עם משחת הבוטנים, ולכן דורשת ערבוב כדי לשלב מחדש את המרכיבים לפני הצריכה.<ref name="foodandwine.com"/>

== ביהדות ==
חמאת בוטנים רגילה נחשבת כשרות פרווה אבל הופכת לחלבית כשמוסיפים לה חלב או תוספות חלביות.

לפי אתר פרשת, חמאת בוטנים, יש לברך עליו ברכת 'שהכל נהיה בדברו', כמבואר בספר הליכות ברכות (סימן ר"ב אות מ"ו) היות שלא ניכר תואר וצורת הבוטנים. וגם אם יש מעט חתיכות בוטנים בחמאת בוטנים, ברכתה 'שהכל נהיה בדברו', היות שהעיקר זה החמאה והבוטנים טפלים. בדעת השולחן ערוך יש להסתפק האם נחשב שנשתנה שמו כמו חטיף או עוגיה, והוא הדין הכא נעשה חמאת מריחה, או אולי נחשב שלא נשתנה שמו אלא רק צורתו. שנראה שבצירוף יש לומר שייתכן שאין לו חשיבות של פרי מחמת שכל אכילתו הוא רק בתורת ליפות ולא בפני עצמו, ועוד מכיוון שדעת תורמת הדשן שעל כל פרי מרוסק שלא ניכר צורתו ברכתו 'שהכל', לכן יש לצדד שאף לדעת השולחן ערוך ברכתו 'שהכל נהיה בדברו'. עבר ובירך עליו ברכת 'בורא פרי האדמה', כתב בספר הליכות ברכות (שם) שיצא ידי חובה.<ref></ref>
==ראו גם==
* פלאמפינאט

==קישורים חיצוניים==

* 
*[http://www.baba-mail.co.il/content.aspx?emailid=46905 דברים מפתיעים שאפשר לעשות עם חמאת בוטנים], באתר בא במייל, 16 בפברואר 2020

== הערות שוליים ==

קטגוריה:המטבח האמריקאי
קטגוריה:מאכלי בוטנים
קטגוריה:ממרחים
קטגוריה:ערכים שבהם תבנית בריטניקה אינה מתאימה